Ministry of Territorial Administration and Development of the Republic of Armenia

Implemented by

**Համայնքի զարգացման հեռանկարը**

****

****

****

****

****

****

****

****

****

****

****

****

## Գլաձոր

Գլաձորը վաղը՝

* Համայնքում գործում են կաթի և մսի վերամշակման արտադրամասեր, գինու փոքր գործարաններ, պահածոների և չրերի արտադրամասեր, դեղաբույսերի հավաքման և փաթեթավորման կետեր, ջրերի շշալցման գործարան, սառնարանային տնտեսություն։
* Զարգացած են տուրիստական ենթակառուցվածքները (հյուրատներ, զիփլայն, պարկ և այլն), առկա է 3 զբոսաշրջային համալիր (500 մարդ-օր ծանրաբեռնվածությամբ), գործում է ճոպանուղի՝ Ջրվեժ-Սպիտակավոր-Պռոշաբերդ, զարգացած է էքստրեմալ տուրիզմը (հրաբխային սարում)։ Հանգստյան գոտու համար առկա են լճեր:
* Գործում է տեքստիլ ձեռնարկություն՝ մոտ 300 աշխատատեղով, որն աշխատում է տեղական հումքով։
* Հիմնված են այլընտրանքային էներգիայի ստացման կայաններ, ինովացիոն տեխնոլոգիաների ձեռնարկություն։ Սարքաշինական ձեռնարկություններ կան։
* Զարգացած է օրգանիկ գյուղատնտեսությունը, հիմնված են ինտենսիվ այգիներ և անասնապահական համալիրներ։
* Կառուցված է ջրամբար, որի շնորհիվ 1500 հեկտար հողատարածք է մշակվում, որից 800 հեկտարը՝ մշակովի ջրամբարի կառուցումից հետո։
* Կրթամշակութային հայագիտական կենտրոն է գործում։
* ԲՈՒՀ-ից դպրոց, դպրոցից ԲՈՒՀ շղթայում ունենք մրցունակ ուսանողներ և մանկավարժներ։ Ուսուցիչները վերապատրաստված են և փորձառու, ստանում են բարձր աշխատավարձ։ Կրթությունն անվճար է։ Դպրոցները հագեցած են լաբորատորիաներով, արհեստագործական խմբակներով։ Աշակերտների թվի ստաբիլ աճ կա։ Զարգացած է ՏՏ ոլորտը։
* Հիմնվել է մասնագիտական փորձի փոխանակման կենտրոն, որտեղ մեծահասակ փորձառու մասնագետներն իրենց փորձը փոխանցում են երիտասարդներին և հակառակը։
* Գործում է մարզասրահ, որտեղ առկա է լողավազան, թենիսի կորտ, սպա կենտրոն և այլն։
* Եղեգնաձորի հիվանդանոցում մատուցվում են բոլոր տեսակի ծառայություններ (վճարովի և անվճար) և աշխատում են բարձ որակավորում ունեցող մասնագետներ։ Առողջապահությունն անվճար է։
* Համայնքը բարեկարգված է, ապահովված է բոլոր ենթակառուցվածքներով, փողոցները ոչ լիովին ասֆալտապատ են, առկա է խմելու և ոռոգման ջրի լիարժեք մատակարարում, հանդիսությունների սրահ, մաքուր շրջակա միջավայր, համագործակցում է շվեցարական օրինակելի համայնքների հետ, ճանաչված է որպես Էկո համայնք։ Գործում են ժամանակակից մանկապարտեզներ։
* Համայնքի բնակչությունը համախմբված է միասնական մտածելակերպով (մեկը բոլորի, բոլորը՝ մեկի սկզբունքով), մշակութային ակտիվ կյանք կա, կազմակերպվում են տոնակատարություններ և փառատոններ, սկսվել է ներգաղթ, աղքատության ցուցանիշը շատ ցածր է։

**Նպատակներ**

**Գյուղատնտեսության զարգացում**

|  |  |
| --- | --- |
| Գործողություն | Պատասխանատու |
| Հողերի նոր քարտեզագրում, գյուղատնտեսության, անասնապահության և հողագործության ոլորտում ուսումնասիրությունների կատարում և հրապարակում, որպեսզի բնակիչներն ու ներդրողներն իմանան, թե ամենաբարձր արդյունավետությունն ապահովելու համար որ հողատարածքներում ինչ գործունեություն ծավալեն։  | ՏԻՄ, կառավարություն, ֆերմերներ |
| Գյուղատնտեսության ապահովագրության մեխանիզմի ներդրում | Կառավարություն, ապահովագրկան ընկերություններ |
| Սկսնակ գյուղատնտեսական տնտեսություններին աջակցություն (սուբսիդավորում, ցածր տոկոսով կամ անտոկոս վարկերի տրամադրում) | Կառավարություն, աջակից կառույցներ |
| Առողջ և կենսունակ կոոպերատիվների ստեղծում | Ֆերմերային տնտեսություններ |
| Գյուղմթերքի արտահանմանն աջակցող կառույցի ստեղծում, արտաքին շուկաների հասանելիության ապահովում,մաքսային հեշտացված մեխանիզմի ներդրում | Կառավարություն |

**Գործարարության զարգացում**

|  |  |
| --- | --- |
| Գործողություն | Պատասխանատու |
| Գյուղմթերքների վերամշակման արտադրամասերի հիմնման աջակցություն | Կառավարություն |
| Հարկային օրենսդրության փոփոխություններ, որոնք ավելի գրավիչ կդարձնեն ներդրումների դաշտը,երաշխավորված և կայուն (երկարաժամկետ) օրենքների մշակում | Կառավարություն |
| սկսնակ կազմակերպություններին հարկային արտոնությունների տրամադրում | Կառավարություն |

**Տիմ-բնակչություն կապերի ամրապնդում**

|  |  |
| --- | --- |
| Գործողություն | Պատասխանատու |
| Սեմինարի դասընթացների կազմակերպում՝ իրազեկվածության մակարդակի բարձրացման համար | Աջակից կառույցներ, ՏԻՄ |
| Որոշումների և ծրագրերի իրականացման մեջ բնակչության ներգրավում  | ՏԻՄ |
| Կառավարության հետ երկխոսությունների հաճախակի կազմակերպում | Կառավարություն, ՏԻՄ |